b'\n_START_ARTICLE_\nDresdenas\n_START_SECTION_\nArchitekt\xc5\xabra ir kult\xc5\xabra\n_START_PARAGRAPH_\nMieste yra daugiau nei 30 muziej\xc5\xb3 ir gausyb\xc4\x97 \xc5\xa1iuolaikini\xc5\xb3 meno galerij\xc5\xb3._NEWLINE_Briu terasa. Ji vadinama Europos balkonu, d\xc4\x97l nuostabaus reginio \xc4\xaf Elb\xc4\x97s up\xc4\x99 su Augusto tiltu bei istoriniais pastatais. Terasa buvo pastatyta XVIII a. pr., i\xc5\xa1puo\xc5\xa1ta pla\xc4\x8diais laiptais, skulpt\xc5\xabromis. Terasos apa\xc4\x8dioje\xc2\xa0\xe2\x80\x93 Dresdeno tvirtov\xc4\x97s kazematai (kareivin\xc4\x97s)._NEWLINE_Frauenkirche. Pastatyta XVIII a., dviej\xc5\xb3 stili\xc5\xb3\xc2\xa0\xe2\x80\x93 Baroko ir Klasicizmo\xc2\xa0\xe2\x80\x93 derinys. II pasaulinio karo metu ba\xc5\xbeny\xc4\x8dia buvo apgriauta, atstatymo darbai baigti 2006\xc2\xa0m._NEWLINE_Albertin\xc5\xb3 muziejus, kurio pasidid\xc5\xbeiavimas \xc5\xbdalieji skliautai\xc2\xa0\xe2\x80\x93 monet\xc5\xb3 kalykla su lobynu. Vienas \xc5\xbeymiausi\xc5\xb3 eksponat\xc5\xb3\xc2\xa0\xe2\x80\x93 Augusto Stipriojo kavos servizas i\xc5\xa1 aukso, emal\xc4\x97s ir dramblio kaulo. Muziejuje eksponuojamos 137 auksin\xc4\x97s skulpt\xc5\xabr\xc4\x97l\xc4\x97s papuo\xc5\xa1tos 50 t\xc5\xabkst. deimant\xc5\xb3, rubin\xc5\xb3, smaragd\xc5\xb3 ir perl\xc5\xb3 kainavo 58 500 taleri\xc5\xb3 (palyginimui\xc2\xa0\xe2\x80\x93 ne\xc4\xafrengta pilis Moricburge kainavo 42 t\xc5\xabkst. taleri\xc5\xb3)._NEWLINE_Cvingerio r\xc5\xabmai. Baroko stiliaus r\xc5\xabmai, dabar\xc2\xa0\xe2\x80\x93 meno galerija, porceliano kolekcija (Tolim\xc5\xb3j\xc5\xb3 Ryt\xc5\xb3 ir Meistler kolekcija), instrument\xc5\xb3 ir prietais\xc5\xb3 muziejus, ginkl\xc5\xb3 galerija. Karo metais r\xc5\xabmai smarkiai apgriauti, atstatyti 1963\xc2\xa0m. Ant r\xc5\xabm\xc5\xb3 Matematikos-fizikos paviljono fasado, ant juostos, einan\xc4\x8dios nuo antrojo auk\xc5\xa1to iki stogo pavaizduotas herbas su Lietuvos Vy\xc4\x8diu ir Lenkijos Ereliu. Tok\xc4\xaf herb\xc4\x85 galima steb\xc4\x97ti ir ant Kar\xc5\xabnos vart\xc5\xb3, vir\xc5\xa1 \xc4\xaf\xc4\x97jimo i\xc5\xa1 pietvakari\xc5\xb3 pus\xc4\x97s._NEWLINE_R\xc5\xabm\xc5\xb3 katedra. Pagrindo pavir\xc5\xa1iaus plotas\xc2\xa0\xe2\x80\x93 4800\xc2\xa0m\xc2\xb2. Gars\xc4\x97ja savo vargonais ir karali\xc5\xb3 palaikais._NEWLINE_Semper opera. Tai\xc2\xa0\xe2\x80\x93 keturi\xc5\xb3 auk\xc5\xa1t\xc5\xb3 pastatas, pastatytas XIX a. vid. \xc5\xbdvaki\xc5\xb3 ap\xc5\xa1vietimas ir puiki akustika._NEWLINE_Rezidenciniai r\xc5\xabmai\xc2\xa0\xe2\x80\x93 buvusi Saksonijos valdov\xc5\xb3 rezidencija, kurioje \xc4\xafrengta fotografijos galerija, joje daugiausiai nuotrauk\xc5\xb3 yra apie Dresdeno bombardavim\xc4\x85._NEWLINE_\xc5\xa0v. Trejyb\xc4\x97s katedra. Joje palaidota Saksonijos kurfiursto ir Lietuvos-Lenkijos karaliaus Augusto Stipriojo \xc5\xa1irdis. \xc5\xa0alia am\xc5\xbeinu miegu miega jo s\xc5\xabnus, \xc4\x97j\xc4\x99s tokias pat pareigas kaip ir t\xc4\x97vas, Augustas III (1733\xe2\x80\x931763)._NEWLINE_Auksinis raitelis\xc2\xa0\xe2\x80\x93 Augusto Stipriojo skulpt\xc5\xabra Noi\xc5\xa1t\xc4\x97der Markt aik\xc5\xa1t\xc4\x97je.'